N 


AI 


`i g T E 
gi A RIS]I 


Christine Rains 


Ladgarda 


Versiunea în limba română 


UNCRIS 


Strigătul de luptă a sute de oameni a răsunat peste apele 
tumultoase. Ladgarda striga ordine, iar singura ei voce feminină 
se topea în simfonia războiului. Corăbiile ei lungi au străbătut 
marea spre spatele inamicului. Dușmanii ei erau atât de ocupați 
cu triumful lor sigur asupra armatei lui Ragnar, încât nu au 
băgat de seamă că erau prinși între două forţe până când 
oamenii ei au început să-și răcnească foamea de sânge. 


Cu sabia ridicată deasupra capului, ea s-a agăţat de capul de 
dragon al drekanului, în timp ce se apropiau. Ladgarda a navigat 
în fruntea flotei sale pe cea mai rapidă dintre corăbii. Sfetnicii ei 
încercaseră să o convingă ca măcar să rămână în spate pe unul 
dintre knarñ, dar bărcile acelea nu se mișcau suficient de 
repede pentru gustul ei. Tacticile ei implicau viteză și viclenie, și 
numai un drekar putea oferi asta. 

Și-a ridicat picioarele în timp ce corabia ei se izbea de partea 
laterală a uneia dintre ale inamicului. Zgomotul ciocnirii a fost 
ca un vulcan care erupe, iar bucăţi de lemn au zburat în apă. 
Ladgarda a fost prima pe barca rebelilor, fluturându-și sabia într- 
un dans al morţii. Sângele a ţâșnit din rănile dușmanilor, iar 
lama ei a îmbrăcat rapid o haină purpurie. 


Oamenii ei au urmat-o cu toporul și sabia. Nu a existat milă 
nici măcar pentru sclavii care implorau în genunchi. Fiecare 
dintre dușmanii ei a căzut, iar ea a lăsat o dâră de cadavre în 
timp ce își croia drum în faţă, unde cei mai mulţi dintre ei se 
luptau deja cu oamenii lui Ragnar. Ladgarda sărea de la o 
corabie la alta, fără să-i pese cine îi stătea în cale. 


Mândria nebună a lui Ragnar și dorinţa lui de a avea fecioare 
cu părul blond l-au adus în această situaţie. Ea fusese tentată 
să-l lase să cadă și să dispară în apele sărate. La urma urmei, 
fusese una dintre acele fecioare. Cu toate acestea, de fiecare 
dată, venise să lupte pentru el și tot de fiecare dată, jurase că 
nu o va mai face niciodată. 

A ţipat în timp ce hăcuia un uriaș cu barbă și i-a îmbrâncit 
cadavrul peste balustradă, în mare. Chiar și cu platoșa pe ea, 
părea o femeie delicată. Părul lung și blond îi flutura pe spate ca 
o pelerină de mătase. Mulţi o subestimaseră de-a lungul anilor 


pentru că era femeie. Întotdeauna vor fi unii care să o facă, iar 
ea se va folosi de prostia lor în avantajul ei. 

Rebel după rebel au căzut în apa devenită roșie. Corăbiile 
lungi ardeau în timp ce arcașii lui Ragnar lansau săgeți aprinse 
în inima bătăliei. Era suficient de arogant încât să creadă că o 
astfel de tactică nu-i va afecta flota, chiar dacă cele mai multe 
drekare ale sale ardeau. Cel puţin i-a împins pe inamici înapoi, 
spre ea; iar ea i-a trimis cu plăcere la zeii lor. 

Timpul nu însemna nimic atunci când se lăsa pradă poftei ei 
de luptă. Stelele străluceau pe cer când rebelii au fost înfrânți, 
iar Ladgarda a navigat înainte pentru a se întâlni cu fostul ei soţ 
pe unul dintre knarrii săi. Se sărbătorea mult printre oamenii săi, 
iar băutura îi făcuse deja neîndemânatici. Corăbiile se ciocneau 
unele de altele și pluteau prea aproape de rămășițele incendiate 
ale bărcilor inamice. 

Ladgarda și-a ţinut oamenii sub control. Va fi timp suficient 
pentru sărbătoare când își vor primi răsplata. A pășit pe punte, 
flancată de cei mai aprigi războinici ai ei. 

Ragnar a întâmpinat-o, râzând, cu mâncarea și berea 
mânjindu-i deja barba lui roșie. 

— Ladgarda! 

Vocea lui era cea mai puternică de pe toate mările. 

— Ne-ai onorat din nou cu prezenţa ta. Sunt sigur că și tu te 
simţi onorată să fii martoră la victoria noastră. 

Oamenii lui au izbucnit în urale. Unul dintre ei a căzut cu 
spatele de pe balustradă în apă. Camarazii lui au râs, necăjindu-l 
înainte de a-l trage înapoi la bord.. 

Ladgarda și-a scos casca, a pus-o sub braţ, și și-a scuturat 
părul des. 


— Da, victoria noastră, Ragnar. 

Strângea din dinţi, vrând să strige cum că tacticile e;îi salvase 
pe oamenii /u; în această zi. Totuși, nu era înţelept să insulţi un 
om care pretindea că este rege. Cel puţin nu în faţa soldaţilor 
săi loiali. 

— Doresc să vorbesc cu tine despre plata noastră. 

Făcu un gest către cabina din spatele lui. 

— Între patru ochi. 


Cererea ei a fost însoţită de câteva chirăieli și comentarii 
porcoase. Oamenii ei nu au schiţat nici măcar un zâmbet. 


— Bineînţeles, Ladgarda. 


Ragnar și-a afișat rânjetul lui dinţos care ei îi amintea 
întotdeauna de cel al unui rechin. A mai tras o dușcă lungă de 
bere dintr-o cană și apoi a condus-o în mica lui cabană. Pereţii 
erau prea subțiri pentru a le oferi liniște, dar cel puțin 
conversaţia lor va fi privată. 


A avut răbdare doar până când a trântit ușa în urma lor. 
— Ce crezi că făceai? Ai fi pierdut totul! 

— Ah, mitt hjerte, a zbierat Ragnar și și-a întins braţele. 
Faţa lui rotundă era o mască ridicolă a excesului. 


— Rebelii nu erau nimic. l-am zdrobit ca pe niște gândaci sub 
piciorul meu. 

— Vitun katyri! 

Ladgarda l-a scuipat și l-a împins în pieptul lui lat. 

— Dacă n-aş fi venit, ai fi pierdut. Oamenii tăi te-ar urma până 
în cele nouă iaduri și înapoi, dar ești un războinic slab. Nu ai fi 
știut nici de care capăt să ţii sabia dacă nu te-aș fi învăţat eu. 

El a mărâit și a pufnit. Chipul i s-a înroșit, iar ea știa că nu 
avea nimic de-a face cu băutura. 

— Tine-ți limba, femeie. Nu mai am nevoie de ea, aşa că să nu 
crezi că n-am să ţi-o tai. 

— Ameninţă-mă cât vrei, dar știi foarte bine că ţi-am salvat 
fundul aici. Vreau doar să fiu plătită și apoi voi pleca pentru 
totdeauna. 


Ragnar a râs de furia din ochii ei și s-a lăsat să cadă pe pat. 


— Te vei întoarce mereu să mă ajuţi, mitt hjerte. Așa cum ai 
spus, oamenii mei m-ar urma oriunde. Nici tu nu te poţi 
descurca singură. Vino, sărbătorește cu mine. 


A mângâiat salteaua de sub el. 
— Dă-mi un motiv să nu te las fără limbă. 
Ladgarda a șuierat iritată. 


— Te ajut pentru că mă lași să navighez pe mare. Dacă nu 
domnești tu, altul ar încerca să mă vâneze, iar eu nu voi renunţa 
la libertatea mea. 


Și-a lăsat casca jos și și-a încrucișat braţele. 

— Ești deja beat. Văd cum culoarea băuturii îţi fură din albul 
ochilor. Cine îți va comanda flota când vei leșina? 

l-a făcut un gest dispreţuitor cu o mână mare. 


— Eh, nu contează. Am comandanții mei și mai este și Bjorn. 
Ivar este și el aici. 

A râgâit și și-a ridicat ochii la privirea ei înspăimântătoare. 

— Nu-ţi face griji. l-am lăsat pe Sigurd și pe Hvitserk în 
capitală. 

La menţionarea fiilor lor, ea s-a luptat cu dorinţa de a-l 
sugruma. Nu-și dorise niciodată să fie mamă, dar se dăruise lui 
Ragnar și îi născuse patru băieţi puternici. Ladgarda nu-i mai 
văzuse pe niciunul dintre ei de aproape un deceniu. Deși nu 
avea impulsurile materne ale femeilor mai blânde, era mândră 
că băieţii ei deveneau războinici puternici și îi considera 
salvarea ei dacă Ragnar se lăsa omorât în mod nesăbuit. În 
ultimii ani, părea din ce în ce mai probabil să se întâmple așa 
ceva. 


— Plata mea. 

Ladgarda nu reușea să găsească alte cuvinte fără să vrea să-l 
blesteme. 

Ragnar a oftat și a lovit cu tocul cizmei un cufăr de sub pat. 

— Ştii unde este. 

S-a culcat pe spate și a scos o butelcă din dezordinea de 
învelitori de pe pat. A deschis-o cu degetul și a băut o gură 
lungă. In timp ce el făcea asta, ea a tras cufărul, ignorând 
duhoarea lui Ragnar. 

— Îmi amintesc când te-am văzut prima dată. O frumoasă 
Fecioară cu Scut. Atât de tânără, atât de firavă. Ai luptat atât de 
bine — încă o faci — și trebuia să te am. 

A mai băut un pahar, care i-a picurat în barbă. 

— Îţi amintești prima noapte în care te-am avut în patul meu? 

Ragnar a chicotit înainte de a cădea pe spate, pierdut în 
amintirile sale. 

— Cum a trebuit să mă lupt ca să ajung deasupra. Ai făcut ca 
premiul să merite cu atât mai mult. Dimineaţa aveam mai multe 
vânătăi de la tine decât de la luptă. 


Ladgarda a deschis cufărul pentru a se asigura că era la fel de 
plin cu monede pe cât se aștepta. Cretinul își căra jumătate din 
tezaur cu el oriunde mergea. Întotdeauna spunea că era în caz 
că apărea ceva, și presupunea că era cu atât mai bine pentru 
ea. Făcea ca tranzacţiile lor să fie rapide și aproape 
nedureroase. A trântit capacul la loc. 

— Ţi-ai iubit prada până când a apărut ceva mai tânăr și mai 
drăguţ. 

Ragnar i-a întins mâna. 

— Ah, mitt hjerte, lasă-mă mai bine să te sărut. 

Ea nu a putut să ridice singură cufărul, dar l-a împins de-o 
parte și a deschis ușa. La strigat la unul dintre oamenii ei să 
vină să-l ia. S-a uitat înapoi peste umăr la fostul ei soţ. 


— Şi ce mai face cea mai nouă târfă a ta? Cum o cheamă? 
Helga? 

Ragnar și-a rânjit dinţii la ea. 

— Acum am o prinţesă. Thora a Suediei. Să nu îndrăznești să-i 
spui așa. Ea va fi soția mea la următoarea lună plină. 


Războinicul a luat cufărul și nu a așteptat ordinul ei de a-l 
duce pe drekarul lor. Își instruise oamenii să știe ce vrea fără să 
pună întrebări. 

Ladgarda îl privi pe Ragnar cu ochi reci. | s-a strâns pieptul, iar 
ea s-a blestemat în tăcere pentru asta. Și-a smuls casca și și-a 
tras-o cu putere pe cap. 


— Fie ca Tatăl Atotputernic să binecuvânteze uniunea ta, 
Ragnar. Aceasta este ultima dată când mă mai vezi. 

Ladgarda s-a întors pe călcâie și a plecat printre petrecăreţii 
zgomotoși de pe knarr fără să se uite înapoi. Nu a mai rostit 
niciun cuvânt până când nu a ajuns pe drekar, iar apoi a mai dat 
doar comanda de a părăsi flota regelui pentru a pleca în largul 
mării. 


Vânturile friguroase biciuiau flota. Pânzele fuseseră legate, iar 
oamenii ei au tăiat gheaţa care se adunase pe corăbii. Ladgarda 
știa că dacă rămâneau în largul mării pe această vreme de 
furtună, avea să piardă oameni și cel puţin câteva grekare. l-a 
predat comanda celui mai de încredere om alei. 


— Navighează spre vest către Stockholm. Ne vom adăposti de 
furtună acolo. 

Părul blond-pal al bărbii sale impresionante se amesteca cu 
blănurile pe care le purta. l-a aruncat o privire severă, dar 
înainte să poată deschide gura ca să spună ceva, ea a s-a 
repezit spre centrul corăbiei. 

— Vâsliţi! Vâsliţi mai cu spor, câini împuţiţi! le-a strigat ea 
celor de la vâsle. 

În ciuda frigului, transpiraţia le curgea deja din frunte. 
Ladgarda nu se sfia să-i îmboldească cu biciul sau cu limba ei 
ascuțită. A continuat să înainteze până la cabina ei și a închis 
ușa ca să se apere de vremea urâtă. Furtuna nu era binevenită. 
Nu-și reparase toate corăbiile după bătălie. De asemenea, se 
auzise că o navă din ţările sudice îi bântuia teritoriul. 

După ce și-a scos armele și armura, părea o femeie mult mai 
mică în lumina pâlpâitoare a felinarului. Arăta încă tânără, în 
ciuda numeroaselor cicatrici de pe corp, și a greutăţii de a fi 
conducător care amenința mereu să o strivească. S-a înfășurat 
în blănuri pe pat, chiar dacă somnul era departe. 

O bătaie ascuţită în ușă. S-a mustrat pentru că s-a speriat. 

— Ce vrei? 

Skaldul a împins ușa, apoi s-a opintit să o închidă împotriva 
vântului. Mârâia când, în cele din urmă, a închis-o. 

— Vreme blestemată. Îmi îngheaţă boașele de frig. 

— A fost o zi când spuneai că vânturile ca acestea sunt ca 
sărutul lui Freya, Alrik, spuse Ladgarda fără umor. Ai scris chiar 
și un poem despre asta, o saga despre toate lucrurile pe care ea 
le putea face unui bărbat. 

Alrik a râs și și-a frecat braţele. 

— Ah, îmi amintesc acea poveste. Mulţi dintre bărbaţi încă o 
murmură pentru ei înșiși atunci când se așează pentru noapte și 
au nevoie de puţină ușurare. 

— Ce vrei? a repetat ea pe un ton gata să-l trimită afară. 

Oftând, bărbatul înalt a clătinat din cap. 

— Stockholm, Ladgarda? Sunt alte locuri mai apropiate și mai 
sigure pentru a te adăposti de furtună. Ştim de ce vrei să mergi 
acolo. Este o idee proastă. 


— Este cel mai mare port și putem cumpăra toate materialele 
de care avem nevoie pentru a repara corăbiile. Am aur mai mult 
decât suficient. 


S-a încruntat la el, stând dreaptă în coconul ei de blănuri. 


— Nu avem nevoie de nimic special. Putem obţine ceea ce ne 
trebuie din orice port. Dă ordin să mergem în altă parte. 
Osthammar. Sau Oxelosund, la sud, dacă crezi că e mai bine 
așa. 


Ladgarda s-a ridicat în genunchi, iar blănurile au căzut în jurul 
ei. 


— Tocmai mi-ai spus să dau un ordin? 

Alrik și-a ridicat mâinile. 

— Nu vreau să-ţi spun să faci nimic... 

— Ar fi bine să nu-mi spui să fac orice, a mârâit ea. 

— Ladgarda, îndrăzni Ska/aul să facă un pas spre ea, nu faci 


decât să cauţi necazuri dacă te duci la Stockholm. Eu și ceilalţi 
am vorbit despre asta. 


— Care ceilalți? a răbufnit Ladgarda și și-a aruncat blănurile 
înainte ca acestea să se prăbușească singure. 


Purta doar o robă de in, care atrăgea atenţia asupra curbelor 
ei de femeie și ascundea pe dedesubt pumnalul pe care-l avea 
legat de corp. 


— Eu și ceilalți. 
Alrik nu a dat niciun nume. 
— Am hotărât că trebuie să te înfruntăm de data asta. 


— Revoltă! a șuierat ea, iar lama trasă din teaca de pe coapsă 
a scos același sunet, ca un ecou. 


— Vittu saatana, Ladgarda! 

Omul a sărit Înapoi cu o mână pe mânerul sabiei sale. 

— Aceasta nu este o răzvrătire! Suntem ai tăi, credincioşi 
până la capăt. Vom bea și vom râde împreună în Valhalla. 
Ascultă-ne în această privinţă. 

Luă mâna de pe armă. 

— Flota Suediei va fi la Stockholm pentru festivități și știi că 
nu ne iubesc. Indiferent de promisiunea lui Radgar, el nu-i va 


împiedica să ne atace, mai ales când are o fecioară frumoasă 
care să-i distragă atenţia. 

— Te-aș putea ucide acolo unde stai. 

— Ai putea încerca. 

Ochii lui cenușii nu și-au întors privirea. 

A urmat o tăcere tensionată timp de câteva bătăi de inimă 
până când, cu un răcnet frustrat, Ladgarda și-a înfipt cuțitul în 
salteaua de lângă ea. 


— Spune-le oamenilor să dea semnalul de schimbare a 
cursului. Osthammar. 


Alrik a lăsat să-i scape o respiraţie lungă. 

— Cum spui tu, Ladgarda. 

— Dar — scoase pumnalul, îndreptându-l cu vârful spre el — 
după ce voi vedea că am ajuns la țărm și că reparaţiile sunt în 
curs de desfășurare, mă voi duce la Stockholm. 

— E o nebunie, Ladgarda. Ştii asta. 

Dădu din cap, trecându-și degetele prin barbă. 

— Eu compun poveștile. Știu cum mor eroii. Dacă aventurile 
tale se sfârșesc, cine mă va mai inspira? 

Ladgarda s-a ridicat repede din pat și l-a înhăţat de barbă. L-a 
tras în jos, astfel încât ochii lui să fie la nivelul ochilor ei și i-a 
pus vârful pumnalului la gât. 

— Eroi? Nu există eroi aici, Alrik. 

Şi-a târât limba de-a lungul buzei lui inferioare. 

— Du-te și spune-le noile mele ordine și mișcă-ţi fundul înapoi 
aici. Am o nevoie în seara asta. 

A vrut să-l elibereze din strânsoarea ei, dar apoi i-a tras capul 
în jos mai tare. 

— Aș putea să te omor dacă aș vrea. Să nu uiți asta. 

Ladgarda i-a dat drumul lui Skald și s-a întors în pat, 
întinzându-se în blănuri. 


Drekanul a lăsat-o pe țărm, în afara orașului, imediat după 
lăsarea nopţii. Ladgarda a furat un cal de la un fermier sărac și |- 
a călărit până la Stockholm. Când a intrat în orașul propriu-zis, 
animalul se împleticea de oboseală. 


Înainte chiar de a trece de prima pereche de porţi, a auzit 
zgomotul de la sărbătoare. 


Purta o rochie și avea părul ridicat, iar asta a fost toată 
deghizarea de care avea nevoie Ladgarda, de care oamenii se 
temeau când purta o armură bărbătească acoperită de sânge și 
cu părul lung biciuia feţele dușmanilor ei de parcă ar fi fost 
șfichiuri din piele. Atât de mulţi uitau că sub acea platoșă ea nu 
era un monstru, ci o femeie care arăta ca oricare alta. 


Singurele întrebări care i s-au pus la trecerea prin cele trei 
perechi de porţi au fost dacă voia să bea și să sărbătorească cu 
gărzile. Ladgarda a râs la remarcile lor porcoase și a lăsat la 
vedere un pic de picior. Intrarea în castel nu avea să fie la fel de 
ușoară, dar avea ea alte mijloace pentru a face acest lucru. 

A renunţat la rochia strălucitoare pe care a pitit-o într-o 
cămăruţă întunecată. Rămase în niște haine negre făcute dintr- 
un material care nu foșnea în timp ce trebuia să se strecoare. A 
derulat funia de mătase înfășurată în jurul mijlocului și care 
avea atașat la un capăt un cârlig de prindere. 

Alegându-și locul, s-a cățărat peste zidul castelului și a 
coborât neauzită pe partea cealaltă, în grădină. In majoritatea 
castelelor, interiorul era asemănător. Putea auzi zgomotul 
petrecerii din sala mare și simţea mirosul de fum și carne din 
bucătărie. Înlăuntrul castelului, știa ea, gărzile erau mai puţin 
atente. În acest moment, în oraș se aflau două armate 
puternice. Acest fapt ar fi fost suficient pentru a-l face delăsător 
chiar și pe cel mai vigilent dintre gardieni. 

Ladgarda a intrat pe ușa din grădină și a găsit scara 
servitorilor care ducea la nivelurile superioare. La orice altă 
sărbătoare, ea nu s-ar fi așteptat ca Ragnar să se întoarcă în 
camera lui până când razele soarelui nu luminau cerul de la est. 
Dar, aceasta nu era o sărbătoare oarecare. Era noaptea nunții 
lui și nu voia să-și lase noua mireasă singură în camerele lor. 

Scrâșni din dinţi și se îndreptă spre etajul cel mai de sus. Toţi 
servitorii erau ocupați jos, în marea sală, iar aici nu era postată 
nicio gardă. Era târziu în noapte și a presupus că oricine avea de 
gând să se culce se retrăsese deja. A coborât pe hol și a 
verificat temeinic fiecare cameră. 


Erau câţiva oameni care dormeau în ele, dar Ladgarda 
deschidea și închidea ușile fără să facă nici un zgomot. Când a 
tras cu ochiul într-una dintre camere, un bărbat a scos un sforăit 
puternic, dar a știut că nu era Ragnar. 


A ajuns la ultima ușă de la capătul holului. Pe mâner era o 
coroniță făcută din flori albe, o binecuvântare pentru căsătorie. 
Şi-a lipit urechea de ușă, dar nu a auzit nimic dinăuntru. 

Și-a dat jos hainele negre și a rămas în picioare, în ceva din 
pânză de culoare alb-deschis. Dezvăluia mai mult picior decât se 
cuvenea și îi cuprindea strâns pieptul. Și-a lăsat părul în jos și și- 
a ciupit obrajii pentru a le da culoare. 

Ușa era descuiată. Nimeni nu s-ar fi gândit să deranjeze un 
cuplu în noaptea nunţii lor. Ladgarda s-a strecurat înăuntru și a 
închis ușa, rămânând locului nemișcată. Singura lumină din 
încăperea mare venea de la focul care trosnea ușor în dreapta 
ei. Covoare groase de blană acopereau podeaua de piatră, iar 
un dulap mare îi împiedica pe cei din pat să vadă ușa. 

A rămas în picioare, și și-a lăsat ochii să se adapteze, 
ascultând ocupanţii camerei. Auzea respirația constantă și grea 
a unui bărbat. Nu era un sforăit, așa că știa că încă nu dormea 
adânc. 


S-a strecurat de-a lungul peretelui până când i-a putut vedea 
pe cei doi în patul imens cu baldachin. Prinţesa stătea întinsă pe 
burtă, cu părul ei lung și galben despletit în jurul ei. Respirația îi 
era mult mai moale decât a noului ei soţ, dar dormea somnul 
epuizat al unei mirese deflorate. Ragnar era întins pe cealaltă 
parte a patului. Ladgarda a traversat camera pentru a ajunge 
lângă el. In momentul în care trupul ei a pășit în calea căldurii 
focului, Ragnar a scos un mic sforăit și s-a frecat la față înainte 
de a deschide ochii. 


Ladgarda a ridicat o mână pentru a-l face să tacă în timp ce el 
fu gata să se ridice din pat. 

— Nu sunt aici ca să mă lupt, Ragnar. După cum vezi, nu am 
nicio armă la mine. 

El a privit-o din ochi și s-a sprijinit de căpătâiul patului. S-a 
întins pe partea cealaltă pentru a o atinge pe Thora ca să 


verifice dacă era nevătămată. Ochii i s-au îngustat în timp ce s-a 
uitat înapoi la Ladgarda. 

— De ce ești aici? 

Vocea lui era liniștită și răgușită. 

— Te-ai furișat în camera mea ca un asasin. Ce ar trebui să 
cred eu? 

— Ai fi deștept să fii suspicios, desigur. Și totuși, nu ţi-am 
dovedit în toţi acești ani că nu te vreau mort? 

Șoapta ei a fost însoţită de un zâmbet viclean. 

— M-am gândit să-ţi fac un cadou de nuntă. 

— Chiar așa, acum? Include și strangularea noii mele soţii? 

Ladgarda a chicotit și a clătinat din cap. Și-a încovoiat un 
picior pe pat și s-a aplecat în faţă. 

— Este o fată drăguță, Ragnar. Am văzut câteva dintre târfele 
cu care te-ai culcat, dar aceasta este, de departe, cea mai 
frumoasă. Deși — a coborât vocea și mai mult, astfel încât el a 
trebuit să aplece capul spre ea ca să audă — pun pariu că nu știe 
nimic despre cum să facă plăcere unui bărbat. Pun pariu că a 
roșit când te-a văzut dezbrăcat și s-a întins tremurând când ai 
luat-o. 


— Da, e o fată drăguță. 

Pieptul lui Ragnar s-a umflat. 

— Şi era virgină. La ce să te aștepți? Era moale, strâmtă și 
caldă. Ce altceva mai contează? 

— Vreau să o învăţ câteva lucruri pentru tine. 


Ladgarda parcă torcea și și-a ridicat celălalt picior pentru a 
îngenunchea pe pat. S-a dat mai aproape de el. 

— Aș putea să o învăţ toate trucurile pe care le știu și care te- 
au înnebunit. Aș putea să-i arăt chiar ei ca să știe cum se simte, 
iar apoi ea și cu mine te-am putea satisface împreună pe tine. 

Excitarea lui sub pături era evidentă. Ragnar și-a umezit 
buzele, uitându-se pe rând la cele două femei. 

— Ăsta e cadoul tău pentru mine? De unde să știu că mă joci 
cinstit, Ladgarda? M-ai vrut mereu pentru tine. N-ai putut 
renunţa niciodată. 


Ea și-a păstrat privirea seducătoare pe chip și s-a așezat în 
genunchi, ridicându-și braţele deasupra capului. 

— Ştiu ce înseamnă această căsătorie pentru ţara noastră, 
Ragnar. În plus, primești și această fată minunată. Nu am altă 
dorință decât să te satisfac. Verifică-mă dacă dorești. Nu am 
arme. 


Ragnar și-a plimbat mâinile de-a lungul coastelor și a spatelui 
ei, zăbovind pe fundul tare. Apoi i-a ridicat tunica până la talie, 
ca și cum ar fi căutat vreo lamă care ar fi putut fi legată între 
coapsele ei. Nevăzând nimic, nici măcar lenjerie de corp, a 
zâmbit. 

— Ei bine, ce cadou este acesta, mitt hjerte? 

— Cred că o să-ţi placă. 

Şi-a trecut unghiile de-a lungul pieptului lui lat și și-a plecat 
capul pentru a-l săruta în jos pe pântece. El a gemut și s-a lăsat 
pe spate, punându-și mâinile la ceafă. 

— Trezește-o pe fată înainte de a începe, îi spuse Ragnar. 
Poate mai târziu, după ce o obosim, mă poţi avea singură, așa 
cum știu că vrei. 

Ladgarda i-a distras atenţia cu o ciupitură chiar deasupra 
scrotului, în clipa când a ajuns cu sânii acolo. 


A fost la fel de iute ca și drekarii ei și mult mai mortală. A 
înfipt vârful de suliță, pe care îl ascunsese acolo, adânc în 
abdomenul lui Ragnar. L-a răsucit și l-a smucit în sus. Ochii ei 
reci nu i-au părăsit pe cei ai lui în timp ce îi fura viaţa. 

— Nu te-am dorit niciodată, Ragnar. Am vrut doar marea, și 
asta mi-ai dat-o tu. 


A înfipt arma cât de adânc a putut. 

— Acum, iată-te căsătorindu-te cu această copilă. Ştiai că 
dacă faci asta, suedezii vor avea liber în apele mele? Nu voi 
permite asta. 


Ragnar a încercat să vorbească, dar din gură îi bolborosea 
doar sângele. S-a întins spre ea, însă mâinile i-au căzut 
neputincioase. Ea a tras de vârful suliței într-o parte ca să-i 
deschidă abdomenul și intestinele i s-au revărsat. Erau 
aburinde, deși camera era caldă. 


Ladgarda s-a dat jos de pe el și a aruncat vârful de lance într-o 
parte. Se uită la prințesă. Nu știa cum reușea fata să doarmă în 
timpul ăsta, dar asta o salva de la a fi nevoită să o ucidă și pe 
ea. Era un gând mult mai satisfăcător să și-o imagineze pe 
Thora trezindu-se lângă trupul spintecat al noului ei soț. 

Ragnar a încetat să mai miște. Încă un val de sânge i-a ieșit 
printre buze și acesta a fost sfârșitul regelui. Nu-l iubise 
niciodată și nici măcar nu-l plăcuse ca bărbat. Restul lumii să 
creadă ce voia, dar ea știa adevărul. Ea era stăpâna mării și nu 
iubea pe nimeni altcineva. 

Ladgarda și-a șters mâinile pe așternuturile de la capul patului 
și a ieșit din cameră fără să se mai uite înapoi. 


SFÂRȘIT 


